Umhlaba Jikelele Wamukela Ukukhethwa Kuka Obama
UMnu Barack Obama unqobe uMnu John McCain waba ngonsundu wakuqala ukuba ngumongameli weMelika
UMnu Barack Obama nguye osenguMongameli weMelika omutsha! UMnu Obama, yena olilunga lebandla lama Democrats unqobe uMnu John Mccainobemela ibandla lama Republicans kukhetho lukaMongameli olwenziwe ngolweSibili. UMnu Obama uzaqala umsebenzi ngoZibandlela ngoba uMongameli George Bush uyabe eseqhiba owake umsebenzi. UObama uba ngonsundu wakuqala embalini yeMelika ukukhokhela lelilizwe. Ukukhethwa kwakhe yinto ejatshulelwe ngumhlaba jikelele, ikakhulu amazweezwekazi le Africa. Kwele Kenya, lapho okudabuka khona uyise,uMongameli walelo lizwe unqume ukuthi ngolweSine likhefu lokuthakazelela ukukhethwakuka Obama. Owake wakhokhela eleSouth Africa, uMnu Nelson Mandelalomfundisi odume kakhulu welizwe lakhe uBishop Desmond Tutu ngabanye babantu abahloniphekayoabathumele uObama incwadi bemenzela amhlophe ngokunqoba kwakhe. Umeli weMelikaeZimbabwe, uMnu James Mcgee, yena laye ongonsundu utshele intatheli eHararengolweSithathu ukuthi uyajabula ngesehlakalo lesi, esithi ufisa ukuthi uzibuseokhululekileyo okhona eMelika abonakale kweleZimbabwe. EleRussia lele Britain athi akhangelele ukusebenzelana kuhle loObama. UMnu Bush yenaumtshayele ihlombe. Amacele womabili eMDC athi alokujabula okukhulu ngendlelaukhetho lweMelika oluqhutshwe ngayo, lisithi ngabe lokhu kuyenzakala kwele Zimbabwe. Umsekeli kanobhala jikelele wecele leMDC elikhokhelwa nguMnu Arthur Mutambara uNkosikazi Priscillar Misihairambwi-Mushonga utshele uNtungamili Nkomo oweStudio 7 ukuthi bamtshayela ihlombeoka Obama. UNtungamili Nkomo weStudio 7 uphinde waxoxa loMnu Felix Magalela Mafa, oyisikhulumi secele leMDCelikhokhelwa nguMnu Morgan Tsvangirai koBulawayo othi izwekazi leAfrica lonaathi ligcwele ontando kayiphikiswa kumele lifunde ukuthi impumela yokhethoiyahlonitshwa njengokwenzakale eMelika. Kunjalo, nje umbuzo abantu abanengi izitha kanyelabalobudlelwano obuhle leMelika abangabe sebezibuza wona ngothi; kambe uObama uzaletha inguquko na kundlela iMelika edlelana layo lamanye amazwe. Lumbuzo ubuzwe ingcwethi ecubungula ezombusazwe uMnu Last Moyo, nguNtungamili Nkomo egxila kakhulukudaba lobudlelwano phakathi kweZimbabwe leMelika. UMoyo uthe akaboni ubudlelwano bamazwe la buguquka nje kalula.